Սննդի միջոցով սեր, հոգատարություն, հարգանք կամ ուրախություն ցուցադրելը շատ տարածված սովորություն է : Իհարկե, հաճելի է սիրելի մարդու հյուրասիրությունն ընդունել, բայց սերը միայն դրանով չպետք է սահմանափակվի: Եվ եթե հրաժարվում եք որևէ մեկի պատրաստած սննդից, ամենևին չի նշանակում, թե նրան չեք սիրում կամ հարգում: Հարկավոր է ձերբազատվել կարծրատիպերից և հարաբերություններում սննդին առանցքային տեղ տալու սովորությունից: Օրինակ՝ ժամադրության համար կարելի է սրճարանի փոխարեն թատրոն կամ կինո գնալ, հյուրերին ոչ թե ճաշի կամ ընթրիքի, այլ կարաոկե երգելու կամ թենիս խաղալու հրավիրել: